Azekka-nni, twella yemma-s tendeh-as tanya tenna-as: « a zalgum arwaḥ ɣer dagi, acu id akem-id yewwin akka ɣer da ? » Tenna-as: « Zik-nni telliḍ d yemma d yemma, Ma d tura d tamɣart-iw » Truḥ-d. Iwella gma-s, mačči d win ara tt-yaɣen d win niḍen, Indeh-as tanya yenna-as: « A zalgum iya-d akka s axxam iyya-d ad tedduḍ yid-i. » Tenna-as: « Zik-nni telliḍ d gma d gma, ma d tura d alwes-iw.» Iruḥ-d. Iwella win ara tt-yaɣen akken, indeh-as yennaas: « A zalgum, iyya ad tedduḍ, acu ikem-id-yewwin akka ɣer dagi ? » Tenna-as: « xaṭi ur tedduɣ ara dagi ara qqimeɣ. » Iwella iɛawed indeh-as tanya, nniɣ-am iya ad tedduḍ. tennaas: «Zik-nni telliḍ d gma d gma, ma d tura d argaz-iw.» Yenna-as: « A zalgum greɣ-am ṛebbi ma ur i d-tesneɛteḍ ula d afus-im ad teẓreɣ.» Tessenɛet-as kan afus-is, tessufeɣ-it-id ddaw n teblaḍt igzem-as afus-is yewwit-id, tenna-as: « Ruḥ ak-d-ifek ṛebbi asenan di tiṭ n tgecrirt ur ak-t-id-itekkes uṛumi, ur ak-t-id-itekkes uqbayli, alama yekkes-ak-t-id ufus-agi i tgezmeḍ akka.» Iruḥ-d yewwi-d afus-nni yewweḍ-d kan ɣer tlemmast n ubrid, yenta-as usennan di tiṭ n tgecrirt. Iruḥ-d s axxam yeqqim d amuḍin n teṛkent. Wwin-d yal lɛebd di ddunit iɛreḍ at-idyekkes ur d-at-id-yekkis ara.